PRESSEMELDING

23-02-2024

# engcon lanserer ny størrelse på markvibrator

**engcon, verdens ledende produsent av tiltrotorer, lanserer nå en ny størrelse i sortimentet av markvibratorer som passer til de større gravemaskinene i størrelsesklassen fra 19 tonn med feste S70 eller S80.**

engcons PC-modeller av markvibratorer har lavt gjennomstrømningsbehov og er spesielt utviklet for bruk under en tiltrotator for å redusere antallet maskiner og redskaper. Det gjør også at sikkerheten øker, da ingen trenger å stå nede i en grøft som kan rase sammen av vibrasjonene.

I likhet med andre hydrauliske redskaper fra engcon er EC-Oil automatisk hurtigkoblingssystem standard på markvibratorene. Det betyr at du kan koble disse uten å forlate førerhuset. Hydraulikken kobles automatisk med EC-Oil, noe som gjør at du også sparer tid og penger. Tidligere har engcons PC-modeller vært tilgjengelige i mindre størrelser – nå lanseres altså en ny modell for de større gravemaskinene.

– Det er flott å kunne tilby enda en størrelse i PC-serien vår, sier Martin Engström, produktsjef i engcon.

– Dette er enda et skritt på veien mot å utvide sortimentet vårt. Uavhengig av gravemaskinstørrelse skal sluttkunden kunne bruke våre smarte og effektive redskaper i sitt daglige arbeid for å øke lønnsomheten, fortsetter han.

**Fordeler med engcons PC-modeller:**

* Tilpasset for tiltrotatorer med EC-Oil.
* EC-Oil automatisk hurtigkoblingssystem er standard.
* Flere bruksområder med tiltrotator, der det tidligere var umulig å jobbe, for eksempel i bratte skråninger og bratt terreng.
* Nydesignet vibroenhet/generator som krever redusert hydraulikkstrøm og gir økt pakkekraft.
* Ingen løfting av manuelle vibroplater som kan falle ned eller utilsiktet pendle inn i folk eller gjenstander.
* Færre slanger som kan gå i stykker og slites siden det ikke kreves lekkasjeoljeledning.

Les mer om våre PC-modeller her: [Markvibratorer | engcon](https://engcon.com/no_no/redskaper/hydrauliske-redskaper/markvibrator.html)

**Hvis du ønsker mer informasjon, kan du kontakte:**

Martin Engström, Product Manager

[martin.engstrom@engcon.se](mailto:martin.engstrom@engcon.se)

+46 [0]70 571 76 61

**engcon** er ledende global leverandør av tiltrotatorer og tilhørende redskaper som øker gravemaskinens effektivitet, fleksibilitet, lønnsomhet, sikkerhet og bærekraft. Med kunnskap, engasjement og høyt servicenivå skaper engcons drøyt 400 medarbeidere suksess for sine kunder. engcon ble grunnlagt i 1990, har hovedkontor i Strömsund i Sverige og betjener markedet via 14 lokale salgsselskaper og et etablert nettverk av forhandlere rundt om i verden. Selskapet hadde en netto omsetning på ca. 1,9 milliarder svenske kroner i 2023. engcons B-aksje er notert på Nasdaq Stockholm.

Hvis du ønsker mer informasjon, kan du gå inn på [**www.engcongroup.com**](http://www.engcongroup.com)